CELEX: 62010CA0421
Language: el
Date: 2011-10-06 00:00:00
Title: Υπόθεση C-421/10: Απόφαση του Δικαστηρίου (πέμπτο τμήμα) της 6ης Οκτωβρίου 2011 [αίτηση του Bundesfinanzhof (Γερμανία) για την έκδοση προδικαστικής αποφάσεως] — Finanzamt Deggendorf κατά Markus Stoppelkamp, υπό την ιδιότητα του συνδίκου πτωχεύσεως της περιουσίας του Harald Raab (ΦΠΑ — Έκτη οδηγία — Άρθρο 21, παράγραφος 1, στοιχείο β' — Καθορισμός του τόπου των φορολογητέων πράξεων — Παρέχων υπηρεσίες που κατοικεί στο ίδιο κράτος με τον αποδέκτη αλλά του οποίου η έδρα της οικονομικής δραστηριότητας βρίσκεται σε άλλο κράτος — Έννοια του «εγκατεστημένου στην αλλοδαπή υποκειμένου στον φόρο» )

26.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 347/5
            
         Απόφαση του Δικαστηρίου (πέμπτο τμήμα) της 6ης Οκτωβρίου 2011 [αίτηση του Bundesfinanzhof (Γερμανία) για την έκδοση προδικαστικής αποφάσεως] — Finanzamt Deggendorf κατά Markus Stoppelkamp, υπό την ιδιότητα του συνδίκου πτωχεύσεως της περιουσίας του Harald Raab
   (Υπόθεση C-421/10) (1)
   
   (ΦΠΑ - Έκτη οδηγία - Άρθρο 21, παράγραφος 1, στοιχείο β' - Καθορισμός του τόπου των φορολογητέων πράξεων - Παρέχων υπηρεσίες που κατοικεί στο ίδιο κράτος με τον αποδέκτη αλλά του οποίου η έδρα της οικονομικής δραστηριότητας βρίσκεται σε άλλο κράτος - Έννοια του «εγκατεστημένου στην αλλοδαπή υποκειμένου στον φόρο»)
   2011/C 347/07
   Γλώσσα διαδικασίας: η γερμανική
   
      Αιτούν δικαστήριο
   
   Bundesfinanzhof
   
      Διάδικοι στην υπόθεση της κύριας δίκης
   
   Finanzamt Deggendorf
   
      κατά
   
   Markus Stoppelkamp, υπό την ιδιότητα του συνδίκου πτωχεύσεως της περιουσίας του Harald Raab
   
      Αντικείμενο
   
   Αίτηση εκδόσεως προδικαστικής αποφάσεως — Bundesfinanzhof — Ερμηνεία του άρθρου 21, παράγραφος 1, στοιχείο β', της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49) — Προσδιορισμός του τόπου φορολογήσεως — Παροχή υπηρεσιών εκ μέρους του παρέχοντος τις υπηρεσίες ο οποίος είναι εγκατεστημένος στο ίδιο κράτος μέλος με τους λήπτες των υπηρεσιών αυτών αλλά έχει την έδρα της οικονομικής δραστηριότητάς του σε άλλο κράτος μέλος — Έννοια του «εγκατεστημένου στην αλλοδαπή υποκειμένου στον φόρο»
   
      Διατακτικό
   
   Το άρθρο 21, παράγραφος 1, στοιχείο β', της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, όπως τροποποιήθηκε με την οδηγία 2000/65/ΕΚ του Συμβουλίου, της 17ης Οκτωβρίου 2000, έχει την έννοια ότι, προκειμένου να θεωρηθεί ότι υποκείμενος στον φόρο «είναι εγκατεστημένος στο εσωτερικό της χώρας», αρκεί η έδρα της οικονομικής δραστηριότητας του εν λόγω υποκείμενου στον φόρο να βρίσκεται στην αλλοδαπή.
   
      (1)  ΕΕ C 317 της 20.11.2010.